Diari Oficial de la Generalitat Valenciana


Sumari del DOGV 9081, del 11-05-2021 (2021/4881)

RESOLUCIÓ de 24 d'abril de 2021, de la Subdirecció General de Relacions Laborals, de la Direcció General de Treball i Benestar Laboral, per la qual es disposen el registre i la publicació de l'Acord d'adhesió de la Comissió d'Interpretació, Vigilància i Estudi (CIVE) del II Conveni col·lectiu i del sindicat que té la condició de representatiu en l'àmbit del personal laboral de l'Administració de la Generalitat al Pacte de 22 de març de 2021, de la Mesa Sectorial de Funció Pública, per a l'adscripció definitiva dels llocs de treball del personal afectat pel tancament del Centre de Recepció de Menors de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9081

Data del DOGV
:   11-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4881


Data del document
:   24-04-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 24 d'abril de 2021, de la Subdirecció General de Relacions Laborals, de la Direcció General de Treball i Benestar Laboral, per la qual es disposen el registre i la publicació de l'Acord d'adhesió de la Comissió d'Interpretació, Vigilància i Estudi (CIVE) del II Conveni col·lectiu i del sindicat que té la condició de representatiu en l'àmbit del personal laboral de l'Administració de la Generalitat al Pacte de 22 de març de 2021, de la Mesa Sectorial de Funció Pública, per a l'adscripció definitiva dels llocs de treball del personal afectat pel tancament del Centre de Recepció de Menors de València.  
  
 [2021/4881]  
  
  
Vist el Pacte de la Mesa Sectorial de Funció Pública per a l'adscripció definitiva dels llocs de treball del personal afectat pel tancament del Centre de Recepció de Menors de València, subscrit per les parts signants, reunides el 22 de març de 2021, en l'àmbit de la Comissió d'Interpretació, Vigilància i Estudi del II Conveni col·lectiu (CIVE), les representacions de l'Administració de la Generalitat i de les organitzacions sindicals Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE, i la Central Sindical Independent i de Funcionaris (CSIF), per tindre la condició de representativa en l'àmbit del personal laboral de l'Administració de la Generalitat, de conformitat amb el que disposa l'article 7.2 de la Llei orgànica 11/1985, de 2 d'agost, de llibertat sindical. D'acord amb el que estableix l'article 38.8 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (TREBEP), així com l'article 83.3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i l'article 2 in fine i article 4 del vigent conveni col·lectiu.  
  
I de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, i en el Decret 104/2017, de 21 de juliol, del Consell, pel qual s'aprova el reglament orgànic i funcional de la conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals resol:   
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text de l'acord.   
  
Segon  
Disposar-ne la publicació en el Diari Oficial de la Generalitat Valenciana.  
  
València, 29 d'abril de 2021.- El subdirector general de Relacions Laborals: Rogelio Antonio Navarro Domenichelli.  
  
  
ACORD  
  
Primer. L'adhesió al Pacte de 22 de març de 2021 de la Mesa Sectorial de Funció Pública per a l'adscripció definitiva dels llocs de treball del personal afectat pel tancament del Centre de Recepció de Menors de València.  
  
Segon. Aquest acord d'adhesió al pacte serà aplicable al personal laboral afectat pel tancament del Centre de Recepció de Menors de València.  
Tercer. Aquest acord d'adhesió al pacte es remetrà a l'oficina pública competent per a la publicació en el Diari Oficial de la Generalitat Valenciana.  
  
Signants per la Generalitat  
El president de la CIVE: David Alfonso Jarque  
El sotssecretari de la Vicepresidència i Conselleria d'Igualtat i Polítiques Inclusives: Daniel Mestre Cañon  
  
Signants per les Organitzacions Sindicals  
UGT-PV: Antonio Javier Calderón  
CCOO-PV: José Cloquell Mascare  
CSIF: Mª del Mar Auñón Martínez